আসুন আমরা শাহবাগে যারা প্রতিরোধ রচনা করেছে তাদের সঙ্গে যোগ দেই। জামায়েতকে ও তার মিত্রদের প্রতিরোধ করি। সকড়গুলোকে আগলে রাখি। আওয়ামীলীগ ও ১৪দলীয় জোটকে আহ্বান জানাই, শাহবাগের প্রতিবাদ-প্রতিরোধকে সর্বাত্মক সহযোগিতা করতে। যদি সরকার ও আন্তর্জাতিক অপরাধ ট্রাইবুনালকে আমরা নিরন্তন এই বার্তা দিয়ে যাই যে আমরা কতটা দৃঢ়ভাবে প্রত্যাখান করছি কাদের মোল্লার রায়, তাহলে নিশ্চিতভাবেই বলা যায় আন্তর্জাতিক অপরাধ ট্রাইবুনাল তাদের পরবর্তি রায়গুলো এমন মানহীনভাবে দিতে পারবেন না। আসুন, আমরা ষড়যন্ত্রের বিরুদ্ধে গণতান্ত্রিক রাজনীতির হাতকে শক্তিশালী করি। এখনই সময়। বন্ধুরা ‘আইনের শাসন’-এর নামে যে সবসময় ‘ন্যায়’ বিচার পাওয়া যায় না তা কাদের মোল্লা’র বিচারের রায়ের মাধ্যমে প্রকাশ পেয়েছে। ‘জনগণের আদালতের’ ভাষা নিশ্চয়ই আন্তর্জাতিক অপরাধ ট্রাইবুন্যাল পড়তে পারবেন। চলুন জামায়াত ও তাদের মিত্রদের রাস্তায় প্রতিরোধ করি – পরাজিত করি। ‘৭১ সালে পরাজিত করেছি’, এবারেও ও পরাজিত করবো। চলুন মুক্তিযুদ্ধের কালজয়ী রণধ্বনি ‘জয় বাংলা’ সরবে উচ্চরণ করি।